

H Αξιότιμη Γκεντ Κήρνυ Βουλευτής

Βοηθός Υπουργός Υγείας και Φροντίδας Ηλικιωμένων

**ΔΗΛΩΣΗ ΤΥΠΟΥ**

**ΠΕΙΤΕ ΤΗΝ ΙΣΤΟΡΙΑ ΣΑΣ ΑΥΤΗ ΤΗΝ ΕΒΔΟΜΑΔΑ ΥΓΕΙΑΣ ΓΥΝΑΙΚΩΝ**

Αυτή την Εβδομάδα Υγείας Γυναικών, η Εργατική Κυβέρνηση Αλμπανίζι παροτρύνει τις γυναίκες να μοιραστούν τις εμπειρίες τους σχετικά με τις προκαταλήψεις στο σύστημα υγείας μέσω της πρώτης δημόσιας διαβούλευσης του είδους της στην Αυστραλία.

‘Άτομα από κοινότητες που συχνά αντιμετωπίζουν πρόσθετες προκλήσεις ενθαρρύνονται να συμμετέχουν, συμπεριλαμβανομένων ανθρώπων των Πρώτων Εθνών, ανθρώπων από πολιτιστικά και γλωσσικά ποικιλόμορφες κοινότητες, άτομα ΛΑΟΤΚΙ, άνθρωποι από περιφερειακές και απομακρυσμένες κοινότητες και άτομα με αναπηρία.

Ο καθένας μπορεί να συμμετάσχει, συμπεριλαμβανομένων των ασθενών, των παρόχων υγείας, των ερευνητών και άλλων ενδιαφερομένων. Οι απαντήσεις μπορούν να είναι ανώνυμες και να υποβληθούν μέσω εγγραφής ήχου ή βίντεο ή γραπτές απαντήσεις στην έρευνα.

Όλες οι επιλογές μπορούν να ολοκληρωθούν σε 17 διαφορετικές γλώσσες και πολιτισμικά και γλωσσικά ποικιλόμορφοι άνθρωποι ενθαρρύνονται να πουν την ιστορία τους στη δική τους γλώσσα.

Ήδη, περισσότερα από 1.500 άτομα έχουν υποβάλει σχόλια στην ηλεκτρονική πύλη.

Από την καθυστερημένη διάγνωση, την φαρμακευτική αγωγή, την απόρριψη του πόνου ή άλλων συμπτωμάτων ή την έλλειψη έρευνας και αποδεικτικών στοιχείων που χρησιμοποιούνται για τη θεραπεία γυναικών, υπάρχουν πολλές μοναδικές προκλήσεις που αντιμετωπίζουν οι γυναίκες στο σύστημα υγείας.

Τα αποτελέσματα της έρευνας θα βοηθήσουν το Εθνικό Συμβουλευτικό Συμβούλιο Υγείας Γυναικών να αναπτύξει συστάσεις για τη μείωση της μεροληψίας με βάση το φύλο στην υγειονομική περίθαλψη και τη βελτίωση των αποτελεσμάτων της υγείας για τις γυναίκες και τα κορίτσια στην Αυστραλία.

Για να συμμετάσχετε πηγαίνετε στην ηλεκτρονική πύλη πριν από την Παρασκευή 13 Οκτωβρίου 2023: [www.health.gov.au/womens-health-advisory-council](http://www.health.gov.au/womens-health-advisory-council).

**Αποδίδεται στην βοηθό Υπουργό Υγείας και Φροντίδας Ηλικιωμένων Γκεντ Κήρνυ Βουλευτής**

"Αυτό που έχω ακούσει αμέτρητες φορές είναι ότι κάθε γυναίκα έχει μια ιστορία - αλλά κανείς δεν τους έχει ζητήσει ποτέ να την πει.

"Γνωρίζουμε ότι συχνά αυτές οι εμπειρίες στο σύστημα υγείας μπορεί να είναι ευαίσθητες και δύσκολο να μοιραστούν, οπότε η δυνατότητα συμμετοχής στη δική τους γλώσσα μπορεί να είναι πραγματικά χρήσιμη για τους ανθρώπους.

"Θέλω να ευχαριστήσω όλους όσους έχουν πάρει το χρόνο να μοιραστούν τις εμπειρίες τους και παροτρύνω όποιον έχει αντιμετωπίσει ή έγινε μάρτυρας προκατάληψης με βάση το φύλο στο σύστημα υγείας για να μας το πει.

"Δεν μπορούμε να διορθώσουμε αυτό που δεν γνωρίζουμε και αυτή η πρώτη δημόσια διαβούλευση της Αυστραλίας είναι ένα σημαντικό βήμα στην κατανόηση του ζητήματος και ποιος είναι ο καλύτερος τρόπος για την αντιμετώπισή του".

**Τετάρτη, 6 Σεπτεμβρίου 2023**

**Επικοινωνία Μέσων Ενημέρωσης: Bella Skelton 0432 016 869**